**Upravni odbor**

**Zavoda za zdravstveno zavarovanje Slovenije**

Št. 9001-3/2023-DI/11

Ljubljana, 17. 2. 2023

Zadeva: **Predlog sklepa o odstotkih vrednosti zdravstvenih storitev**

Sklep o določitvi odstotkov vrednosti zdravstvenih storitev, ki se zagotavljajo iz obveznega zdravstvenega zavarovanja (Uradni list RS, št. 1/13; v nadaljevanju: Sklep) določa deleže vrednosti zdravstvenih storitev, ki se krijejo iz obveznega zdravstvenega zavarovanja.

Upravni odbor je na 13. redni seji 9. 12. 2022 sprejel sklep, da sprejme Predlog Sklepa, ki se posreduje v javno razpravo in medresorsko usklajevanje.

V okviru javne razprave in medresorskega usklajevanja je ZZZS prejel odzive Ministrstva za zdravje (nomotehnični popravki), Službe Vlade za zakonodajo (nomotehnični popravki in pripomba) in Ministrstva za finance (brez pripomb).

Pripomba Službe Vlade za zakonodajo (v nadaljevanju: SVZ) se je nanašala na 4. in 5. alinejo 2. odstavka Predloga Sklepa in se je glasila: Zakon določa »največ do 50 % oz. do 60 %« SVZ se zaveda, da je tudi zdaj zagotovljen enak odstotek, a se sprašuje, ali je bil opravljen ponovni razmislek o tem. Gre za primere (zdravila in živila za posebne zdravstvene namene z vmesne liste, zobnoprotetično zdravljenje odraslih in medicinske pripomočke za izboljšanje vida za odrasle), ki pomembno vplivajo na kakovost posameznikovega življenja, njihova razširjenost pa je velika.

Navedene pripombe ZZZS ni obravnaval, ker je bil Predlog Sklepa pripravljen izključno zaradi uskladitve s spremenjenima oziroma dopolnjenima predpisoma: Zakonom o dodatnih ukrepih za preprečevanje širjenja, omilitev, obvladovanje, okrevanje in odpravo posledic COVID-19 (Uradni list RS, št. [206/21](http://www.uradni-list.si/1/objava.jsp?sop=2021-01-4283), [52/22](http://www.uradni-list.si/1/objava.jsp?sop=2022-01-1092) – odl. US in [141/22](http://www.uradni-list.si/1/objava.jsp?sop=2022-01-3465) – ZNUNBZ) in Odredbo o določitvi enotnih metodoloških načel, enotnih standardov in standardnih postopkov za zagotovitev enotnosti sistema vodenja zbirk podatkov s področja zdravstvenega varstva (Uradni list RS, št. 4/12 in 149/22).

Služba ZZZS je upoštevala ostale prejete pripombe in dopolnjen predlog poslal Ministrstvu za zdravje v ponovno obravnavo SVZ, a do oddaje gradiva še ni prejela mnenja »brez pripomb«.

Služba ZZZS predlaga Upravnemu odboru, da sprejme predlog dopolnjenega Sklepa, ki se posreduje v sprejem Skupščini ZZZS, ter da pooblašča službo ZZZS za dopolnitev Sklepa z morebitnimi dodatnimi nomotehničnimi predlogi Službe Vlade za zakonodajo, če bi jih prejeli po sprejemu Predloga sklepa na Upravnem odboru.

Pripravila:

Anka Bolka, univ. dipl. mat. doc. dr. Tatjana Mlakar

vodja - direktorica področja za analitiko in razvoj generalna direktorica

**Prilogi:**

* Predlog sklepa
* Predlog sklepa o odstotkih vrednosti zdravstvenih storitev, ki se zagotavljajo iz obveznega zdravstvenega zavarovanja

**Predlog sklepa:**

**Upravni odbor sprejme Predlog sklepa o odstotkih vrednosti zdravstvenih storitev, ki se zagotavljajo iz obveznega zdravstvenega zavarovanja, in ga posreduje v sprejem skupščini.**

**Upravni odbor pooblašča službo ZZZS, da opravi nomotehnične spremembe v Predlogu sklepa o odstotkih vrednosti zdravstvenih storitev, ki se zagotavljajo iz obveznega zdravstvenega zavarovanja po predlogu Službe Vlade Republike Slovenije za zakonodajo.**

**Predlog sklepa**

Na podlagi 23. točke prvega odstavka 22. člena Statuta Zavoda za zdravstveno zavarovanje Slovenije (Uradni list RS, št. 87/01 in 1/02 – popr.) je Upravni odbor Zavoda za zdravstveno zavarovanje Slovenije na 15. redni seji 27. 2. 2023 sprejel

**SKLEP**

Upravni odbor sprejme Predlog sklepa o odstotkih vrednosti zdravstvenih storitev, ki se zagotavljajo iz obveznega zdravstvenega zavarovanja, in ga posreduje v sprejem skupščini.

Upravni odbor pooblašča službo ZZZS, da opravi nomotehnične spremembe v Predlogu sklepa o odstotkih vrednosti zdravstvenih storitev, ki se zagotavljajo iz obveznega zdravstvenega zavarovanja po predlogu Službe Vlade Republike Slovenije za zakonodajo.

Št. 9001-3/2023-DI/12

Ljubljana, dne 27. februarja 2023

Upravni odbor

Zavoda za zdravstveno zavarovanje Slovenije

**Irena Ilešič Čujovič**

predsednica

1. BESEDILO ČLENOV

Na podlagi četrtega odstavka 23. člena Zakona o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS in 141/22 – ZNUNBZ) je Skupščina Zavoda za zdravstveno zavarovanje Slovenije na xx. redni seji dd. mm. LLLL sprejela

SKLEP

o odstotkih vrednosti zdravstvenih storitev, ki se zagotavljajo

iz obveznega zdravstvenega zavarovanja

1. člen

Ta sklep določa odstotke vrednosti zdravstvenih storitev iz 2. do 6. točke prvega odstavka 23. člena Zakona o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS in 141/22 – ZNUNBZ; v nadaljnjem besedilu: zakon), ki se zagotavljajo zavarovanim osebam iz obveznega zdravstvenega zavarovanja.

1. člen

Zavarovanim osebam se iz obveznega zdravstvenega zavarovanja zagotavljajo zdravstvene storitve iz 2. do 6. točke prvega odstavka 23. člena zakona v naslednjih odstotkih vrednosti:

* zdravstvene storitve iz 2. točke v višini 90 % njihove vrednosti;
* zdravstvene storitve iz 3. točke v višini 80 % njihove vrednosti;
* zdravstvene storitve iz 4. točke v višini 70 % njihove vrednosti;
* zdravstvene storitve iz 5. točke v višini 10 % njihove vrednosti;
* zdravstvene storitve iz 6. točke v višini 10 % njihove vrednosti.

1. člen

Najzahtevnejše zdravstvene storitve iz prve in tretje alineje 2. točke prvega odstavka 23. člena zakona so določene v Seznamu najzahtevnejših zdravstvenih storitev, ki je kot Priloga sestavni del tega sklepa.

**KONČNI DOLOČBI**

1. člen

Z dnem uveljavitve tega sklepa preneha veljati Sklep o določitvi odstotkov vrednosti zdravstvenih storitev, ki se zagotavljajo v obveznem zdravstvenem zavarovanju (Uradni list RS, št. 1/13).

1. člen

Ta sklep se objavi v Uradnem listu Republike Slovenije, ko da nanj soglasje Vlada Republike Slovenije, veljati pa začne naslednji dan po objavi v Uradnem listu Republike Slovenije.

Št.

Ljubljana, dne

EVA 2023-2711-0028

Skupščina

Zavoda za zdravstveno zavarovanje Slovenije

**Drago Delalut**

predsednik

**II. OBRAZLOŽITEV**

Z novim Sklepom o odstotkih vrednosti zdravstvenih storitev, ki se zagotavljajo iz obveznega zdravstvenega zavarovanja (v nadaljnjem besedilu: nov sklep) bo nadomeščen veljavni Sklep o določitvi odstotkov vrednosti zdravstvenih storitev, ki se zagotavljajo iz obveznega zdravstvenega zavarovanja [[1]](#footnote-1) (v nadaljnjem besedilu: dosedanji sklep).

Pravna podlaga za sprejem sklepa je četrti odstavek 23. člena Zakona o zdravstvenem varstvu in zdravstvenem zavarovanju[[2]](#footnote-2) (v nadaljnjem besedilu: ZZVZZ), ki določa, da odstotke iz 2. do 6. točke prvega odstavka tega člena določi Zavod v soglasju z Vlado Republike Slovenije, pri čemer so odstotki za posamezne vrste storitev ali pri posameznih boleznih v okviru teh točk lahko različni. Za sprejem sklepa je pristojna skupščina Zavoda za zdravstveno zavarovanje Slovenije (v nadaljnjem besedilu: zavod) na podlagi 9. točke 13. člena Statuta Zavoda za zdravstveno zavarovanje Slovenije[[3]](#footnote-3).

Temeljna cilja novega sklepa sta:

* uskladitev s predpisi, in sicer z Zakonom o nujnih ukrepih za zajezitev širjenja in blaženja posledic nalezljive bolezni COVID-19 na področju zdravstva[[4]](#footnote-4) (v nadaljnjem besedilu: ZNUNBZ) in Odredbo o določitvi enotnih metodoloških načel, enotnih standardov in standardnih postopkov za zagotovitev enotnosti sistema vodenja zbirk podatkov s področja zdravstvenega varstva (v nadaljnjem besedilu: Odredba);
* ustreznejša pravna ureditev.

**Ocena finančnih posledic**

Sklep nima finančnih posledic na sredstva obveznega zdravstvenega zavarovanja (v nadaljnjem besedilu: OZZ).



Predmet urejanja novega sklepa je enak predmetu urejanja dosedanjega sklepa. S sklepom se določajo višine odstotkov od vrednosti tistih zdravstvenih storitev, ki so pravica iz OZZ, in sicer za zdravstvene storitve, katerih plačilo se iz OZZ ne krije v celoti (100 %) na podlagi 1. točke prvega odstavka 23. člena ZZVZZ. Gre za zdravstvene storitve, ki so opredeljene v 2. do 6. točki prvega odstavka 23. člena ZZVZZ, za katere ta zakon določa najvišje ali najnižje odstotke vrednosti, ki se plačuje iz OZZ.



Člen določa višino odstotkov vrednosti za zdravstvene storitve, kot so opredeljene v 2. do 6. točki prvega odstavka 23. člena ZZVZZ. Višina teh odstotkov je ista kot po dosedanjem sklepu. Za razliko od dosedanjega, nov sklep več ne povzema samih vrst zdravstvenih storitev, saj so te določene v samem ZZVZZ. S takšnim načinom normiranja se po mnenju zavoda zagotavlja ustreznejša pravna ureditev Med zdravstvene storitve iz 3. točke prvega odstavka 23. člena ZZVZZ od uveljavitve ZNUNBZ spadajo tudi storitve lekarniške dejavnosti na primarni ravni zdravstvene dejavnosti, razen v primeru izdaje zdravil in medicinskih pripomočkov iz 1., 3., 4. in 6. točke prvega odstavka.



Enako kot v dosedanjem, so v Prilogi novega sklepa določene najzahtevnejše zdravstvene storitve iz prve in tretje alineje 2. točke prvega odstavka 23. člena ZZVZZ (najzahtevnejši operativni posegi, diagnostični, terapevtski in rehabilitacijski posegi). Te najzahtevnejše storitve so po vrstah enake kot po dosedanjem sklepu, se pa spreminjajo njihove šifre in nazivi zaradi uskladitve z Odredbo.

**KONČNI DOLOČBI**



Z dnem uveljavitve novega sklepa preneha veljati dosedanji sklep.



Ta sklep se kot splošni akt zavoda za izvrševanje javnih pooblastil objavi v Uradnem listu RS. Za njegovo uveljavitev je določen običajni petnajstdnevni rok od objave. Objavljen bo, ko bo nanj dala soglasje Vlada Republike Slovenije.

1. Uradni list RS, št. 1/13 [↑](#footnote-ref-1)
2. Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS in 141/22 – ZNUNBZ [↑](#footnote-ref-2)
3. Uradni list RS, št. 87/01 in 1/02 – popr. [↑](#footnote-ref-3)
4. Uradni list RS, št. [141/22](http://www.uradni-list.si/1/objava.jsp?sop=2022-01-3465) [↑](#footnote-ref-4)